Η διάγνωση για το εξάρθρημα του ώμου γίνεται από τον ειδικό ορθοπαιδικό, με την κλινική εξέταση του ασθενούς και ταυτόχρονα γίνεται προσπάθεια ανάταξης του εξαρθρήματος. Για την μείωση του πόνου του ασθενούς χορηγούνται τοπικά αναισθητικά ή μέθη.
Ο ακτινολογικός έλεγχος βοηθά στην αναγνώριση συνοδών οστικών κακώσεων. Για την διάγνωση όλων των συνυπαρχουσών ανατομικών βλαβών και τη δημιουργία ενός εξατομικευμένου πλάνου θεραπείας, εκτελείται μαγνητική τομογραφία, ενώ σε περιπτώσεις οστικού ελλείματος είναι απαραίτητη και η αξονική τομογραφία.
Άμεση ανάταξη μετά από εξάρθρημα ώμου
Η άμεση ανάταξη κατά την οξεία φάση μετά από το εξάρθρημα του ώμου, συντελεί στην άμεση ανακούφιση των επίπονων συμπτωμάτων.
Για την πραγματοποίηση της ανάταξης, ο ασθενής λαμβάνει τα απαραίτητα παυσίπονα και μυοχαλαρωτικά φάρμακα. Σε ορισμένες περιπτώσεις, χορηγείται ήπια νάρκωση (μέθη), με στόχο την επίτευξη του επιθυμητού αποτελέσματος με λιγότερο πόνο για τον ασθενή.
Ο ειδικός ορθοπαιδικός μπορεί να εκτελέσει τη μέθοδο ανάταξης που κρίνεται καλύτερη, ανάλογα με την  περίπτωση.